PATVIRTINTA

Sedos Vytauto Mačernio gimnazijos

direktorius 2022 m. balandžio 21 d.

įsakymu Nr. V1-23

**SEDOS VYTAUTO MAČERNIO GIMNAZIJOS**

**ELEKRIKO PAREIGYBĖS APRAŠYMAS Nr. 43**

 **I. SKYRIUS**

 **BENDROJI DALIS**

 1. Sedos Vytauto Mačernio gimnazijos elektriko pareigybė yra priskiriamas kvalifikuotų darbuotojų grupei.

 2. Pareigybės lygis: elektrikas priskiriamas C lygio pareigybei.

 3. Pareigybės paskirtis: prižiūrėti, remontuoti ir sumontuoti gimnazijos elektros įrenginius ir elektros instaliaciją.

 4. Pavaldumas: elektrikas pavaldus gimnazijos ūkvedžiui.

**II. SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

 5. Elektriko pareigybės reikalavimai:

 5.1. būtinas ne žemesnis kaip aukštesnysis ar specialusis vidurinis išsilavinimas ir (ar) įgyta profesinė kvalifikacija;

 5.2. atestacija “Darbuotojų, atliekančių darbus veikiančiuose elektros ir šilumos įrenginiuose, lavinimo ir atestavimų nustatų” nustayta tvarka.

 6. Elektrikas turi žinoti ir išmanyti:

 6.1. saugos taisykles eksploatuojant elektros įrenginius, elektros įrenginių įrengimo taisyklių ir vartotojų elektros įrenginių techninio eksploatavimo taisyklių galiojančius reikalavimus, kiek jie yra būtini jo darbui;

 6.2. žinoti gimnazijos elektros įrenginių ir elektros tinkle schemas;

 6.3. žinoti pirmos medicinos pagalbos suteikimo būdus nukentėjusiems nelaimingo atsitikimo metu ir mokėti praktiškai suteikti pirmąją pagalbą, mokėti išlaisvinti traumuojamą elektros srovės žmogų;

 6.4. žinoti gaisro gesinimo būdus ir priemones, mokėti jais naudotis;

 6.5. žinoti elektrosaugos priemones ir mokėti jas naudoti;

 6.6. aukštyje atliekamų darbų saugos taisykles.

 7. Elektrikas privalo vadovautis:

 7.1. Lietuvos Respublikos įstatymais ir poįstaytiminiais aktais;

 7.2. Lietuvos Respublikos Vyriausybės nutarimais ir kitais Lietuvos Respublikoje galiojančiais teisės aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;

 7.3. darbo tvarkos taisyklėmis;

 7.4. darbo sutartimi;

 7.5. šiuo pareigybės aprašymu;

 7.6. kitais gimnazijos lokaliniais dokumentais (įsakymais, potvarkiais, nurodymais, taisyklėmis ir pan.).

**III. SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

 8. Elektriko funkcijos:

 8.1. tikrinti jo prižiūrimų elektros įrenginių, patalpų, elektros tiekimo komunikacijų būklę;

 8.2. patikrinti, ar nekaista kontaktai pagrindiniuose skirstyklų skyduose;

 8.3. patikrinti, ar elektros įrenginiai nesulaužyti, nepažeista jų izoliacija, ar jie neapkrauti kokiais nors daiktais, ar neužkrauti priėjimai prie jų;

 8.4. patikrinti, ar uždarytos ir užrakintos skirstyklų, spintų ir kirtiklių durys;

 8.5. patikrinti, ar uždengtos esančios su įtampa srovės dalys, ar nepažeista elektros tinklų izoliacija;

 8.6. patikrinti, ar tvarkingi apšvietimo tinklai;

 8.7. patikrinti, ar tvarkingi elektros įrenginių, elektros prietaisų prisijungimo prie srovės šaltinių kabeliai (laidai), ar tvarkingos kištukinės jungtys, rozetės, jungikliai;

 8.8. patikrinti, ar patikimai įžeminti (įnulinti) elektros įrenginiai;

 8.9. pastebėtus trūkumus nedelsiant šalinti, o jeigu to neįmanoma padaryti savo jėgomis, reikia pranešti gimnazijos ūkvedžiui;

 8.10. laiku parengti ir pateikti direktoriaus ūkvedžiui elektros įrenginių, prietaisų, tinklų smulkiam ir vidutiniam remontui reikalingų medžiagų paraišką;

 8.11. pasirūpinti, kad visada būtų reikalingų remontui medžiagų atsargos;

 8.12. pagal poreikį atnaujinti elektros instaliacijas ar naujai pravesti elektros laidus, įrengti instaliacijas, patikrinti, ar gaisro ir sprogimo atžvilgiu pavojingoje aplinkoje eksploatuojami tik atitinkamo saugos nuo sprogimo laipsnio ir atitinkamos saugos nuo sprogimo rūšies elektros įrenginiai;

 8.13. sutrikus elektros įrenginių, prietaisų, tinklų darbo režimui ar įvykus avarijai, savarankiškai ir nedelsiant imtis priemonių normalios padėties atstatymui;

 8.14. jeigu vienu metu susidarė avarinė situacija kelios vietose, pirmiausia reikia šalinti tuos

gedimus, kurie kelia pavojų žmogaus sveikatai, gali sukelti gaisrą;

 8.15. elektrikui draudžiama:

 8.15.1. darbo metu dirbti pašalinius darbus;

 8.15.2. atsivesti į darbą pašalinių asmenų;

 8.15.3. įjungti automatiškai išsijungusį įrenginį, neišaiškinus jo išsijungimo priežasties;

 8.15.4. keisti perdegusias lempas didesnio galingumo, negu apskaičiuotas atitinkamiems šviestuvams, lempoms;

 8.15.5. naudoti savadarbius saugiklius, nekalibruotus kirtukus;

 8.15.6. naudoti nepatikrintą gamintojo nurodytu būdu įtampos indikatorių;

 8.15.7. naudoti įžemintuvams neskirtus įžeminimui laidininkus;

 8.15.8. remontuojant srovės dalis su įtampa, naudoti metalinius pjūklus, dildes, metalines matavimo priemones;

 8.15.9. remontuoti elektros tinklus ypač drėgnose patalpose, neišjungus įtampos;

 8.15.10. elektros srovės atžvilgiu pavojingose patalpose naudoti kilnojamus elektros šviestuvus aukštesnės kaip 42 V įtampos;

 8.15.11. palikti darbo vietą nebaigus būtinų darbų (nebaigus avarijos likvidavimo darbų);

 8.16. dirbti užlipus ant netvarkingų kopėčių ar pastolių, naudoti atsitiktines paaukštinimo priemones.

 **IV. SKYRIUS**

 **MOKINIŲ SAUGUMO UŽTIKRINIMAS**

 9. Elektrikas, įtaręs ar pastebėjęs žodines, fizines, socialines patyčias, smurtą:

 9.1. nedelsdamas įsikiša ir nutraukia bet kokius tokį įtarimą keliančius veiksmus;

 9.2. primena mokiniui, kuris tyčiojasi, smurtauja ar yra įtariams tyčiojamusi, gimnazijos nuostatas ir mokinio elgesio taisykles;

 9.3. raštu informuoja patyčias patyrusio mokinio klasės auklėtoją apie patyčias kibernetinėje erdvėje ir pateikia įrodymus (išsaugotą informaciją);

 9.4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ ar mokyklos darbuotojus, direktorių) ir/ ar institucijas (pvz. policiją, greitąją pagalbą ir kt.)

2

 10. Elektrikas, įtaręs ar pastebėjęs patyčias kibernetinėje erdvėje arba gavęs apie jas pranešimą:

 10.1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;

 10.2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar mokyklos darbuotojus, direktorių) ar institucijas (policiją);

 10.3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;

 10.4. raštu informuoja patyčias patyrusio mokinio klasės auklėtoją apie patyčias kibernetinėje erdvėje ir pateikia įrodymus (išsaugotą informaciją);

10.5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt)

**V. SKYRIUS**

**DARBUOTOJO ATSAKOMYBĖ**

 11. Elektikas atsako už:

 12. Elektrikas už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų numatyta tvarka.

 13. Elektikas už darbo drausmės pažeidimus gali būti traukiamas drausminėn atsakomybėn, drausminę nuobaudą skiria gimnazijos direktorius.

 14. Elektrikas privalo atlyginti savo darbo pareigų pažeidimu dėl jo kaltės padarytą turtinę ir neturtinę žalą, vadovaujantis Lietuvos Respublikos darbo kodeksu ir Lietuvos Respublikos valstybės tarnybos įstatymu.

\_\_\_\_\_\_\_\_\_\_\_\_\_\_\_\_\_

Susipažinau, supratau ir įsipareigoju vykdyti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

 3